cyanic-selkie/wikianc huggingface dataset:
פקודת הראיות
פרק א׳: עדות שבעל־פה
סימן ג׳ עוסק בעדות שניתנה מחוץ לישראל, ואלה הוראותיו:
גמר הליגה האירופית 2015
סביליה הייתה הראשונה ליהנות מהחידוש במפעל, שקבע כי הזוכה בתואר תזכה לשריון בעונה הבאה של ליגת האלופות. בזכות כך, זכתה הקבוצה להעפיל לשלב הבתים בעונת 2015/2016 בליגת האלופות, על אף שסיימה חמישית בלבד באותה עונה בליגה הספרדית. יתרה מכך, העובדה כי ברצלונה ויובנטוס, המעפילות לגמר ליגת האלופות 2015, כבר הבטיחו את עלייתן לשלב הבתים בזכות מיקום הליגה, אפשרה לסביליה העפלה אוטומטית לשלב הבתים של המפעל בעונה הבאה.
דניפרו דניפרופטרובסק
דניפרו החלה את דרכה בסיבוב המוקדמות השלישי של ליגת האלופות, כאשר לא הייתה מדורגת במסלול הקבוצות שאינן אלופות. היא הוגרלה למפגש כפול מול פ.צ. קופנהגן הדנית, ובמשחק הראשון בבית נפרדו הקבוצות בשוויון 0-0. במשחק הגומלין בחוץ נכנעה דניפרו 2-0, ונשרה אל סיבוב הפלייאוף של מוקדמות הליגה האירופית. בסיבוב זה הוגרלה דניפרו כמדורגת למפגש מול היידוק ספליט הקרואטית. במשחק הראשון בקייב, שם אירחה דניפרו את משחקיה בעקבות מלחמת האזרחים באוקראינה, ספגה דניפרו בדקה ה-47 משער של טינו-סוון סושיץ', אך שלוש דקות לאחר מכן איזן ניקולה קאליניץ' את התוצאה. שתי דקות בלבד לסיום השלים יבהן שאחוב את המהפך, 2-1 לדניפרו בסיום. במשחק הגומלין שמרה דניפרו על רשת נקייה, ועם שוויון 0-0 בתום המשחק העפילה לשלב הבתים.
מחצית ראשונה
בדקה ה-28 מצאה סביליה את השוויון. הגבהה מימין של אבר באנגה לאחר כדור חופשי לא הורחקה היטב על ידי ההגנה האוקראינית. גז'גוז' קריכוביאק, הפולני היחידי בשתי הקבוצות שהגיע לגמר על אדמת מדינתו, היה זה שהגיע ראשון לכדור, ניצל את הערבובייה ברחבה כדי להקדים את לאו מאטוס ותוך כדי נפילה לבעוט כדור שטוח שהכניע את דניס בויקו. שוויון 1-1 בוורשה.
הקרב על אימפאל
רקע
אימפאל היא בירת מדינת מניפור שבצפון מזרח הודו ושוכנת בתוך מישור שדרכו נע הצבא היפני לתוך הודו. בנוסף, לו היפנים ישלטו בצפון מזרח הודו תנותק דרך בורמה שהעבירה אספקת נשק לסין במלחמתה של זאת נגד יפן. מהצד השני התוכניות הבריטיות לפלוש לבורמה הסתמכו על אימפאל כנקודת מוצא של חיילי חי"ר לתוך בורמה, באותו מקום שגם מוטגוצ'י כיוון לפלוש אליו. הפלישה של הארמייה ה-15 תחת מוטגוצ'י להודו נדחתה במקור על ידי הממונים עליו, אך מה שבסופו של דבר הפך למבצע או-גו אושר על ידי צבא המשלוח הדרומי והמטה הכללי הקיסרי בטוקיו, בירת האימפריה היפנית, במרץ 1943.
הסדר קו האש
ב-1 במאי 1944, החיילים ההודים החזיקו בקו האש על אף כוחה של המתקפה היפנית, וסקונס יכול היה בנקודה זאת להעלות לדיון את הרעיון של מתקפת נגד, במיוחד עם הגעתה של הבריגדה ה-33 של הדיוויזיה השביעית ההודית ב-4 במאי. אף על פי שקו האש היפני היה קשה לשבירה, האספקה שלהם הייתה מועטה עם מתיחת קו האספקה. הבריגדות היפניות לא קיבלו אספקה מספקת, כולל מזון, ובריאות החיילים הלכה ונפגעה באופן מסוכן עקב תת-תזונה. במצב חלה תפנית גרועה עוד יותר בשביל היפנים ב-12 במאי, כאשר הבריגדה ה-114 ההודית הגיעה סמוך לקוהימה. כוחות בריטים והודים בקורפוס ה-33 בפיקודו של מונטאגו סטופפורד, תקפו דרומה מקוהימה לכיוון אימפאל. הכוחות היפניים, למרות התנאים הקשים שנמצאו בהם, נלחמו בעוז. אף על פי כן, הכוחות היפניים גורשו מאזור קוהימה עד סוף מאי ובהמשך בקושי הצליחו להחזיק את קו האש במשך זמן ממושך. חיל האוויר המלכותי הגדיל את מעורבותו, והחלו הפצצות טקטיות אשר פגעו קשות במורל היפני שכבר דשדש.
משולם גרול
קישורים חיצוניים
ספריו של משולם גרול, באתר סימניה
מיכאיל מטיושין
מטיושין ערך ניסויים כדי להדגים שהרחבת הרגישות החזותית ממרכזים אופטיים ברשתית תאפשר גילוי של "חומר אורגני וקצב חדשים בתפיסת המרחב". הוא ניסה ללמד את עצמו ואת תלמידיו לראות בשתי העיניים, כל אחת באופן עצמאי, ולהרחיב את שדה הראייה שלהם. הוא מתאר כמה מעבודותיו ורעיונותיו במאמר ארוך שכותרתו "חווית אמן בחלל החדש."
טלמאניה
טלמאניה הייתה רצועת שידור ששודרה בערוץ הילדים בשעות הערב בין השנים 2001- 2006. במסגרת הרצועה שודרו מספר סדרות אנימציה וגם סרטוני אנימציה מקוריים ששודרו בין התוכניות. בנוסף שודרו מספר קליפים מצוירים המציגים דמויות מהסדרות כאשר ברקע נשמעים שירים ים תיכוניים כגון הפרח בגני של זוהר ארגוב והמנגינה היוונית Zurba. כמו כן, במסגרת הרצועה הופיעו קליפים מצוירים לשירים מהאלבום "קצרים בראש קצרים בלב" של להקת "המסריחים", ביניהם "סמל מין" ו"סרטים מצוירים". הרעיון לרצועה נהגה בעקבות הפופולריות העצומה שזכו שלוש הדמויות המובילות את טלמאניה, פליקס, שפריץ ונתניה, אשר החלה בתור חידה יומית במסגרת שידורי המגנט, אשר על פיה שפריץ ונתניה מתווכחים ביניהם על הנושא הנשאל באותו יום ועל המשתתפים היה לגלות מי מביניהם צודק. כמו כן, דמויותיהם של שפריץ ונתניה היו מגיחים בזמן השידור והיו זורקים הערות כדוגמת ״זוועה בשידור חי!״ (שפריץ), ״ככה זה בעולם הזוהר, תמיד אין זמן. תמיד.״ (נתניה) וכדומה. משום הצלחת הפינה, הדמויות תורגמו למרצ׳נדייז, כדוגמת מחברות וכן, קיבלו את הרצועה המדוברת.
תוכניות מוקדמות
לפני שטלמאניה קיבלה את השם הרשמי שלה היו שתי תוכניות מוקדמות שהיוו את המקור לסדרה
בובת טרול
במהלך שנות ה-90 מספר משחקי וידאו וקלטות וידאו נוצרו בהתבסס על בובות הטרול.
בטלוויזיה, בקולנוע ובמשחקי וידאו
בסרט "צעצוע של סיפור" של דיסני/פיקסאר משנת 1995 היה תפקיד משני לבובת טרול עם שיער ורוד ובגד ים כחול. דמות משנית זו הופיעה בהמשך גם ב"צעצוע של סיפור 2" (1999) וב"צעצוע של סיפור 3" (2010).
כריסטינה נובל
הקמת הקרן
בשנת 2014 יצא הסרט "נובל", המספר את סיפורה של כריסטינה נובל.
הסופרקאפ הרוסי בכדורעף
שיאנית הזכיות בסופר קאפ לגברים היא זניט קאזאן (עם 7 זכיות), שיאנית הזכיות בסופר קאפ לנשים היא דינמו מוסקבה (עם 2 זכיות).
גברים
הסופר קאפ שוחק לראשונה בשנת 2008. בשנת 2012 ומאז 2014 הוא נערך במסגרת אחד מסבבי אליפות רוסיה. בכל שתים עשרה הטורנירים השתתפה זניט קאזאן, שזכתה באליפות או בגביע בשנה שקודם לעריכת לטורניר.
נימי
שנות ה-50
עוד חשפה נימי בראיון ב-2013, כי בבכורה בלונדון של אאן, היא קיבלה ארבע הצעות רציניות מהוליווד, כולל אחת מססיל בי דה-מיל שהעריץ מאוד את הסרט ואת ההופעה של נימי. נימי סירבה להצעות הללו, ובחרה להתמקד בקריירה הפורחת שלה בהודו. לאחר ההצלחה הקופתית הגדולה של אאן, מהבוב ח'אן ביקש ממנה להופיע בסרטו הבא עמר (1954). נימי גילמה חולבת ענייה שפותתה על ידי עורך דין (דיליפ קומאר). בסרט כיכבה גם מדהובלה בתור ארוסתו של קומאר שנפגעה. נושא האונס השנוי במחלוקת שלו הקדים בהרבה את זמנו ולמרות שהסרט לא זכה להצלחה מסחרית, ההופעה האינטנסיבית של נימי והסרט זכו לתשואות מצד המבקרים. זה נשאר הסרט האהוב על מהבוב ח'אן בין ההפקות שלו. היא שיחקה והפכה למפיקה עם הסרט הפופולרי דנקה (1954) שיצא לאקרנים תחת דגל ההפקה שלה. קונדן (1955), בהפקת סוהראב מודי בכיכובו של הכוכב החדש סוניל דאט, שהעניק לנימי תפקיד כפול בלתי נשכח כאם ובתה. דמותה הרגישה זיכתה אותה בהכרה נוספת כשחקנית מוכשרת ונמרצת. באורן קתולה (1955), האחרון מבין חמשת סרטיה עם דיליפ קומאר, היא כיכבה באחת ההצלחות הקופות הגדולות בקריירה שלה.
בסוף שנות ה-50, נימי עבדה עם הבמאים הנודעים צ'טאן אנאנד (אנג'לי), עבאס ( צ'אר דיל צ'אר ראהן) וויג'אי בהט (אנגולימאלה). מתוך נכונות לקחת סיכונים, נימי לקחה על עצמה אפיונים שנויים במחלוקת, כמו הזונה של צ'ר דיל צ'ר ראהן (1959). בשלב זה הפכה נימי לסלקטיבית מאוד וחתרה לפרויקטים ותפקידים איכותיים יותר.
שנות ה-60 ואילך
בשלב זה, נימי בחרה בפרישה מוקדמת ונישואים, אך לא לפני שהשקיעה את מיטב מאמציה בהפקת סרט אחרון. הבמאי ק. אסיף התחיל את הגרסה שלו לאגדת האהבה לילא-מג'נון, אהבה ואלוהים עוד לפני שהשלים את אופוס המגנום שלו מוגאל-א-עזאם (1960). נימי האמינה שאהבה ואלוהים יהיו שירת הברבור המתאימה לקריירה שלה ולתביעתה לתהילה נצחית בדיוק כפי שמוגול-א-עזאם הנציח את השחקנית הראשית, מדהובלה. לק. אסיף היו בעיות ללהק את התפקיד הגברי לפני שלבסוף בחר בגורו דאט ככוכב השותף של נימי. עם זאת, מותו הפתאומי והמוקדם של גורו דאט עצר את הצילומים של הסרט. סנג'יב קומאר לוהק כמחליפו אבל הסרט נגנז לחלוטין כשהבמאי ק. אסיף מת.
נימי פרשה מסרטים למשך יותר משני עשורים עד שאלמנתו של ק. אסיף, אחטר אסיף, הוציאה את "אהבה ואלוהים" ב-6 ביוני 1986 בצורה לא שלמה. הסרט סובל קשות מעריכה פגומה בניסיון לכסות את העובדה שכמה סצנות מפתח ושיא ברור לא צולמו לפני שאסיף מת. אבל הצילומים שנימי השלימה לפני שהסרט נגנז הראו שהיא סיפקה תיאור עדין ורגישה ונראתה יפה בטכניקולור ובתלבושות התקופתיות. ב-2013, בראיון נדיר סיפרה נימי על קריירת הקולנוע ההינדי השלמה שלה, מתחילתה כילדה באגרה, ההפסקה הראשונה שלה בברסאת ועד היום הנוכחי, ועל חוויותיה בתקופה זו.
צווארון
היסטוריית הצווארון
קרל החמישי הפך את הצווארון הלבן בעל הצורה המקובלת כיום (מורכב משני חלקים הנפתחים לצדדים) לסמל היכר שלו ולרוב הוא מצויר כשהוא לובש צווארון כזה.
A Star Is Born (פסקול, 1976)
סינגלים
"Evergreen" שימש כשיר הנושא של הסרט והולחן ע'י סטרייסנד עצמה. בזכות השיר, סטרייסנד קיבלה (בשיתוף עם כותב המילים, פול ויליאמס) את פרס האוסקר בשנת 1977 בקטגוריית השיר המקורי הטוב ביותר ובגראמי 1978, זכו גם בקטגוריית שיר השנה. סטרייסנד זכתה עם השיר בגראמי נוסף בקטגוריית הביצוע הפופ ווקאלי הטוב ביותר לאישה (Best Female Pop Vocal Performence), והייתה מועמדת גם לפרס הקלטת השנה.
תרבות גבוהה
אמנות גבוהה
חלק גדול מהתרבות הגבוהה מורכב מההערכה למה שמכונה לעיתים "אמנות גבוהה". מונח זה רחב למדי מההגדרה של ארנולד ומלבד ספרות הוא כולל גם מוזיקה, אמנות חזותית (בעיקר ציור) וצורות מסורתיות של אמנויות הבמה (כולל קולנוע במידה מסוימת). האמנות הדקורטיבית בדרך כלל לא תחשב לאמנות גבוהה.
תיאוריות של תרבות גבוהה
היחסים בין תרבות גבוהה לתרבות המונית הם עניינם של מחקרי תרבות, מחקרי תקשורת, תאוריה ביקורתית, סוציולוגיה, פוסט – מודרניזם ופילוסופיה מרקסיסטית. במאמר "יצירת האמנות בעידן השיעתוק המכני" (1936), וולטר בנימין חקר את יחסי הערך של האמנויות (גבוהות והמוניות) כאשר היו נתונים להתרבות תעשייתית. התאורטיקנים הביקורתיים תאודור וו. אדורנו ואנטוניו גראמשי פירשו את יחסי התרבות הגבוהים והאמנותיים כאמצעי של שליטה חברתית, שבעזרתם המעמד השולט שומר על ההגמוניה התרבותית שלו על החברה.
אימרה בנושופסקי
אחרי השואה
קברו של אימרה בנושופסקי נמצא בבית הקברות היהודי פרקשרטי.
בריונות בבתי ספר
ישראל
מנתונים שונים, עולה כי שיעור המדווחים על חרם בבתי ספר בישראל בשנת 2015 הוא כ-6 אחוזים מכלל התלמידים, וביותר מ-60% מהכיתות, דיווח תלמיד אחד לפחות כי הוחרם בחודש האחרון. חרמות שכיחים יותר במסגרות לימוד ערביים, שם כ-11% מכלל התלמידים מדווחים כי הוחרמו. בדומה לשאר העולם, גם בישראל, שיעור הילדים שסובלים מחרמות או מבריונות יורד ככל שגיל התלמידים עולה. כך עולה מדיווח שבו נראה כי סכום התלמידים שחווים בריונות בכיתה ה' הוא כ-7.0% ובכיתה ט' הוא כ-4.9%.
ג'יימס וב (כדורסלן)
דלאוור 87' (2016–2018)
לאחר שלא נבחר בדראפט ה-NBA 2016 הצטרף וב לפילדלפיה 76' לליגת הקיץ של ה-NBA. ב-8 ביולי 2016 הוא חתם בסיקסרס, אך הוא נחתך ב-24 באוקטובר לאחר שהופיע בשישה משחקי קדם עונה. חמישה ימים לאחר מכן הוא נרכש על ידי הדלאוור 87', קבוצת ליגת הפיתוח של פילדלפיה. ב-7 במרץ 2017 הוא שוחרר מהקבוצה לאחר שנפצע בקרסול וגמר את העונה.
כוח הסיוע הביטחוני הבין-לאומי
תחום פעולה
במשך קרוב לשנתיים, תחום הפעולה של הכוח היה רק בגבולות קאבול וסביבתה, כשהאחריות על שאר אפגניסטן הוטלה על הצבא האפגני שרק הוקם, בשל המחשבה שהכוח אמור היה להיות קיים לזמן קצר והעדיפו שלא להשקיע משאבים בהגדלתו. לפי נורברט ואן היסט, גנרל בצבא הגרמני ששירת כמפקד בכוח הסיוע הביטחוני הבין-לאומי, הגדלת הכוח תדרוש פריסה של עוד לפחות 10,000 חיילים. עם זאת, בשל קשיים ועיכובים בבניית וחיזוק הצבא האפגני, ב-13 באוקטובר 2003 אישרה מועצת הביטחון של האו"ם פה אחד על הרחבת סמכויות הכוח אל אפגניסטן כולה.
לבוקניה
מאפיינים
הלבוקניה היה דינוזאור גדול בעל מלתעות חזקות עם עוצמת נשיכה גדולה, והוא היה קרובו של הטירנוזאורוס. החוקר גרגורי ס. פאול מעריך שאורכו הכולל הגיע לאורך 7 מטרים ומשקלו עד ל-1.5 טונות. החוקרים מולינה-פרס ולרמנדי העריכו ב-2016 שאורכו הגיע ל-8.2 מטרים ומשקלו ל-2.6 טונות. עם זאת הממצאים שלו היו חלקיים וקשה להעריך מהם גודל שלם. ממצאיו כללו שברי גפיים, עצמות קרסול וכפות רגליים, אגן ירכיים מעוך ושרידי שיניים ולסת תחתונה. העצמות שלו התערבבו עם דינוזאור דמוי הדרוזאור שאולי שימש לו כטרף, אך נהרג לצידו.
אפל ווטש
דור שני
לדור השני יש שני סוגים של שעונים. ל־Series 1 יש גרסה של המעבד Apple S2 עם ה־GPS המוסר כמו ב־Apple S1P. יש לו מחיר התחלתי נמוך יותר מאשר שעונים של הדור הראשון. ל־Series 2 יש מעבד ליבה כפולה Apple S2, עמידות למים עד 50 מטרים, תצוגה כפולה בהירה, ומקלט GPS.
קבלה
בעת שימוש ב־Apple Watch, חלק מהמשתמשים דיווחו בעיות באמצעות תכונה ניטור לב עקב תנאי עור קבוע, כולל קעקועים. שעונים אלו משתמשים בטכנולוגיית phototopthysmography (PPG) אשר מנצל את נוריות LED ירוק למדוד את קצב הלב. כדי למדוד את קצב הלב של המשתמש, השעון מהבהב אור ירוק מן נורות ה־LED על העור ורושמת את כמות האור הזה שנספג על ידי פיגמנט אדום של הדם. עם זאת, בנסיבות מסוימות העור עשוי שלא לאפשר את ספיגת האור להיות לקרוא כראוי ובכך לספק תוצאות לא מדויקות.
יהודה אשש
ביוגרפיה
בסיום לימודיו הצטרף ללהקת רוק מאזור פאלם ביץ', Brother Grimm, כנגן בס, הלהקה ניגנה בסגנון הגראנג', רוק אלטרנטיבי אמריקאי של שנות התשעים. הלהקה ניגנה בעיקר ברחבי פלורידה והשתתפה בפסטיבלי מוזיקה בדייטונה, במיאמי ובניו אורלינס. באמצע שנות ה-90 עבר עם הלהקה לפילדלפיה שם הקים אולפן הקלטות והפיק מוזיקה לאמנים מקומיים בתחום ההיפ הופ. בפילדלפיה הקליט את אלבומו השני "יודה והיורדים", שירים מקוריים בעברית על הרהורי חזרה לארץ. האלבום זכה להשמעות ברדיו הישראלי, במיוחד השיר "מלאכים". בסוף שנות ה-90 חזר לארץ ישראל והצטרף ללהקת אדרבה, הרכב אתני ישראלי מקורי, מהראשונים בארץ לשלב מוטיבים אתניים במוזיקה. החברות בלהקת "אדרבה" החזירה את יהודה לשורשים ולאהבה לצלילים של כלי נגינה מזרחיים והוא החל לנגן גם על עוד, סאז, סאזבוש וכלי הקשה מן המזרח.
בתחילת שנות ה-2000 הצטרף ללהקה בינלאומית "Jungle Bean" בה ניגנו מוזיקאים מישראל, הממלכה המאוחדת וקמרון. הלהקה ניגנה מוזיקת עולם, משלבת צלילים אפריקאים עם מוטיבים מערביים. בשנת 2001 הלהקה ניגנה ברחבי אנגליה בפסטיבלי מוזיקת עולם כמו Real World. ב-2002 הקליט את אלבומו השלישי "סיהרא" באולפן הפרטי שהקים בירושלים ופעיל עד היום (2022). האלבום מורכב משירים מקוריים שכתב והלחין. בהרכב המוזיקלי חברים מוזיקאים ירושלמים שהצטרפו גם להופעות ברחבי הארץ. ב-2002 הצטרף כמרצה במכללת ספיר שבנגב, שם לימד את יסודות ההפקה המוזיקלית במגמת הנדסה ועיצוב סאונד. במקביל המשיך להקליט ולהפיק מוזיקה באולפן הפרטי. את האלבומים של משה חבושה הפייטן הירושלמי, את אלבומה הראשון של יסמין לוי, זמרת לאדינו, אלבום שזכה לביקורות נלהבות בעולם וזכה להוצאה מחודשת בספרד. שיתוף פעולה פורה עם אורי אדלר וחבורת נהורא שהניב ארבעה אלבומים. שיתף פעולה עם אהרון ויונתן רזאל. כתב מוזיקה לסרטי סטודנטים בכיכובו של חנן סביון.
טרי אנדרסון
'''טרי א. אנדרסון (באנגלית: Terry A. Anderson'''; נולד ב-27 באוקטובר 1947) הוא עיתונאי אמריקאי, ששימש ככתב הראשי של סוכנות הידיעות AP במזרח התיכון. ב-16 במרץ 1985 הוא נלקח כבן ערובה בידי אנשי החזבאללה בלבנון. הוא שוחרר ב-4 בדצמבר 1991.
ביוגרפיה
מאז שחרורו העביר אנדרסון קורסים בבית הספר לעיתונאות של אוניברסיטת קולומביה ובבית הספר לעיתונאות של אוניברסיטת אוהיו.
NewDay
היסטוריה
בחודש ספטמבר 2011, נרכשה החברה על ידי חברת ורדה פרטנרס (Värde Partners) תמורת כ-472 מיליון פאונד.
גיור (עיר)
היסטוריה
סביבת העיר הייתה מיושבת כבר מימים קדומים. ההתיישבות הגדולה הראשונה, שהייתה קלטית, מתוארכת למאה ה-5 לפנה"ס. העיר נקראה ארבונה (Arrabona) ושם זה נשמר במשך כ-800 שנה. עקבות מהשם הזה ניכרים עד היום בשם הגרמני (Raab) ובשם הסלובקי (Ráb) של העיר. סוחרים רומאים הגיעו לארבונה במאה הראשונה לפני הספירה. בשנת 10 לספירה כבש הצבא הרומי את חלקו המערבי של הונגריה שנקראה פאנוניה. אף על פי שהקיסרות הרומית נטשה את האזור במאה ה-4, עקב התקפות בלתי פוסקות של שבטים גרמנים והונים, העיר נותרה מיושבת. במאות שלאחר מכן הייתה התיישבות של סלאבים, לומברדים, ואווארים בעיר ובסביבתה.
גרגוריוס מנזיאנזוס
בישופות סאסימי ונזיאנזוס
ב-372 מינה אותו בזיליוס לבישוף סאסימי, משרה שיצר במיוחד לצורך כך בעיירה קטנה, כדי לעצור יריב עמו נאבק על גבול סמכותו השיפוטית. שאיפתו של אביו לראותו נושא משרה בכנסייה וההתעקשות של בזיליוס גרמו לו להסכים לקחת את התפקיד, למרות הסתייגויות שהיו לו שנבעו מהטורח שבניהול קהילה ומהמקום הנידח בו נאלץ להתגורר. הוא לא השקיע מאמצים מרובים בקהילתו והתלונן תדיר לבזיליוס שהוא מעוניין לפרוש לחיי הגות ועיון. בסוף השנה חזר גרגוריוס לנזיאנזוס כדי לטפל באביו שהיה על ערש דווי, דבר שעורר עליו את זעמו של בזיליוס. גרגוריוס הודיע לו שהוא אינו מתכוון לשוב לסאסימי רק כדי להיות כלי משחק בידיו, ובמקום זאת, התמקד בחובותיו כעוזר-בישוף בנזיאנזוס. שם החל בנאומיו ודרשותיו שהביאו לו את פרסומו העיקרי. לאחר מותו של אביו ולאחר מכן גם של אימו ב-374, המשיך גרגוריוס בניהול הדיוקסיה של נזיאנזוס אך סירב לקבל עליו את תואר הבישוף. הוא תרם את רוב ירושתו לנזקקים וחי בצמצום ובסגפנות עד שב-375 פרש למנזר בו נשאר כשלוש שנים. בסופה של תקופה זו, מת בזיליוס ובגלל שבעיות בריאות מנעו מגרגוריוס להגיע ללוויה, כתב מכתב ניחומים לאחיו של בזיליוס, גרגוריוס מניסה וחיבר שנים עשר שירים לזכרו.
קו המצודות המזרחי בהר חברון
תיארוך המצודות
הקמת המצודות מתוארכת לסוף המאה הרביעית ותחילת המאה החמישית (התקופה הביזנטית) ומשויכת לתאודוסיוס הראשון ולתאודוסיוס השני אבל ממצאים שהתגלו באתרים מצביאים על כך שהמצודות נבנו על יסודות קדומים יותר (התקופה הרומית ותקופת בית שני).
אנדרה 3000
חיים אישיים
בשנת 2004, לצד אליסיה סילברסטון, נבחר בנג'מין על ידי אנשים למען יחס מוסרי לבעלי חיים (PETA) לתואר "סלבריטאי הצמחונות הכי סקסי בעולם". בנג'מין היה טבעוני במשך חמש עשרה שנים, אך בשנת 2014 ויתר על אורח חיים זה.
המלחמה הקרה השנייה
המונח המלחמה הקרה השנייה (או המלחמה הקרה החדשה) מתייחס למגמות פוליטיות וצבאיות בין רוסיה או סין העממית לבין העולם המערבי, בדומה למלחמה הקרה בין הגוש המערבי בהנהגת ארצות הברית לגוש המזרחי בהובלת ברית המועצות. מקורות המשתמשים במונח נבדלים ביניהם בהגדרתו והאם מדובר בתיאור מצב קיים, אפשרי, עתידי או שלא סביר שיתרחש.
לק ננה
קריירה
ננה היה פעיל המפלגה הדמוקרטית וחבר הוועד הפועל של המפלגה. בשנת 1975 מונה לסגן שר החוץ וכיהן בתפקיד כשנה. לאחר מכן מונה לקונסול כבוד כללי בתאילנד של עיראק. בתפקיד זה החזיק עד 1981 ולאחריו המשיך לעסוק בייצוא סחורות מעיראק. בדצמבר 1982 נמצאה במשרדו פצצה חבלנית שהביאה למות אדם, פציעתם של עשרים נוספים וגרמה לדליקה גדולה.
קרחוני קמרון
הקרחונים ממוקמים בארבעה קרקסים קרחוניים, הפונים לכיוון צפון - צפון מזרח, בגבהים שבין 2,000 ל-1,800 מטרים מעל פני הים; גב חדיד (ארטס) מפריד בין הקרחונים.
עמוק מתחת למים
עלילה
צעירה בשם בְּרִי (נורה-ג'יין נון) באה לשחות בבריכת השחייה הציבורית "קטיאה", ואליה מצטרפת אחותה ג'ונה (אלכסנדרה פארק) שחזרה אחרי שהייתה בגמילה כחודשים וחצי. בינתיים, מנהל הבריכה מק'גריידי (טובין בל) מודיע שהבריכה נסגרת מוקדם מהרגיל לסוף שבוע ארוך עד יום שני לרגל חג ההודיה, ודוחק במתרחצים לעזוב את המקום. אחר כך, מק'גריידי תופס את פועלת התחזוקה של הבריכה, קלרה, גונבת כסף מתיק במחלקת אבדות, ומאחר שקלרה היא אסירה בתקופת מבחן, הוא מורה לה לסיים את עבודות הניקיון ולא לשוב עוד לבריכה.
ביקורות
אנשי מקצוע בתחום בריכות השחייה הצביעו על אי-דיוקים מעוררי גיחוך, לדבריהם, לגבי הטכנולוגיות המוצגות. בין היתר, ראשית, בבריכות מְקוּרוֹת כמו זו שבסרט, אין מכסים קשיחים מכיוון שאין בהם צורך. שנית, לגבי הסצנה שבה קלרה מזרימה כלור למים, המומחים אמרו שלא קיימת טכנולוגיה להזרמת כלור בשיטה ובכמויות הנראות בסרט.
סימאון דני פואסון
קורות חייו
פואסון זכה להצלחה גדולה כמרצה למתמטיקה וכחוקר. הוא פרסם למעלה מ-300 עבודות מחקר שחלק ניכר מהן עסק בתחומים קשים במתמטיקה עיונית, מתמטיקה שימושית ומתמטיקה פיזיקלית, כמו גם במכניקה קלאסית. במסגרת עבודות אלו מצא פואסון כלים מתמטיים לפתור בעיות פיזיקליות ובמיוחד בתחום האלקטרומגנטיות. כמו כן הוא עסק במכניקה של גופים אסטרונומיים, שם המשיך את עבודתו של לפלס. בתחום זה הוא תרם רבות להבנת המסלולים של כוכבי הלכת תחת ההשפעה ההדדית שלהם זה על זה, ובכך שיפר את תוצאות מחקריו של לגראנז' בנושא.
תרומותיו
כאשר משוואת לפלס היא המקרה הפרטי בו \ \rho = 0. פואסון הבין שמשוואת לפלס נכונה רק בחלל ריק ואינה מתארת את התנהגות הפוטנציאל החשמלי בחומר מוצק המכיל מטענים חשמליים.
אנג'לו הריצ'טי
אנג'לו יוסף הריצ'טי (באנגלית Angelo Joseph Errichetti 29 בספטמבר 1928 - 16 במאי 2013) היה פוליטיקאי איטלקי-אמריקאי. כיהן כראש עיריית קמדן בין השנים 1973–1981 ונציג בסנט של ניו ג'רזי.
שפרה שחר
פעילותה החברתית
שחר הרבתה להופיע בתקשורת על מנת לקדם את עניינם של חיילי צהל, שחר יצאה במאבק ארוך להעלאת שכר חיילי החובה שהיה תקוע יותר מעשור על סכומים מגוחכים ובלתי ריאליים. ב-2013, השתתפה ויזמה דיונים בנדון בוועדות שונות בכנסת, כמו גם את הכתבה ירוקים מבושה, ובמקביל לעתירות לבג"ץ המאבק צלח והשכר שולש.
ריסקו קאידו
הנוף התרבותי
הנוף התרבותי הוא אתר הכולל ממצאים ארכאולוגיים ושרידי מבנים שנשמרו היטב השייכים לתרבות שנעלמה של התושבים המקוריים של האיים הקנריים, הגואנצ'ים, ילידים ממוצא ברברי שהגיעו לאיים מצפון אפריקה, סביב המאה הראשונה לספירה. למעט כמה מפגשים ספורדיים במאה ה-14 עם ספנים מדרום אירופה שהגיעו לאיים בדרכם לחפש נתיבים חדשים אל איי התבלינים או בשל סחר עבדים, הייתה האוכלוסייה המקומית מבודדת עד כיבוש האיים על ידי כתר קסטיליה במאות 14 וה-15.
מרחב ציבורי
מרחב ציבורי ומרחב פרטי
קיים מרחב פרטי עם אופי ציבורי – קניון למשל, שלמרות חופש התנועה שניתן למשתמשים בו, הוא מתחם שיש לו גבולות פיזיים ברורים ומוגדרים שמייחדים אותו ומבלטים אותו ביחס לשטחים מסביב.
אליפות אירופה בכדורסל עד גיל 20 2023
אליפות אירופה בכדורסל עד גיל 20 לשנת  נערכה בתאריכים 8–16 ביולי 2023 בהרקליון שביוון. זכתה באליפות בפעם השנייה בתולדותיה לאחר שגברה על בגמר 89–79 לאחר הארכה.
ישיבת נווה שמואל
דרכה החינוכית
הישיבה משתייכת לזרם האורתודוקסיה המודרנית ודוגלת בערכי הציונות הדתית ופתיחות יחסית לחינוך הממלכתי-דתי. רוב הרמ"ים בישיבה רואים עצמם כממשיכי ישיבת הר עציון שבאלון שבות. לצידם משמשים רמי"ם בוגרי ישיבות ברוח של "מרכז הרב".
טורניר ה-TBT
טורניר ה-TBT (באנגלית: The Basketball Tournament, בתרגום חופשי: טורניר הכדורסל) הוא טורניר כדורסל פתוח, הנערך בשיטת גביע, ופרס הזכייה בו הוא 1,000,000 דולר אמריקאי לקבוצה הזוכה. הטורניר משודר ברשת ESPN ומשתתפים בו בעיקר שחקנים אמריקאים המשחקים בקבוצות מקצועניות באירופה או בכדורסל המכללות. הטורניר נוסד בשנת 2014 על ידי ג'ונתן מוגאר.
סיום אלם
בשנת 2017, משחקי הפליי-אין של הטורניר השתמשו בכללי "סיום אלם", שיזם פרופסור ניק אלם מאוניברסיטת בול סטייט. בסיום אלם, שעון המשחק נכבה בפעם הראשונה שהשעון עוצר בתוך 4 הדקות האחרונות של הרבע הרביעי. הקבוצות משחקות עד ניקוד מטרה, השווה למספר הנקודות של הקבוצה המובילה ועוד 8, כשהקבוצה הראשונה שמגיעה או עוברת את היעד מנצחת. מאז טורניר 2018, סיום אלם משמש בכל המשחקים. סיום אלם נועד גם כדי למנוע את תופעת העבירות המאוחרות בסופי המשחקים, שהופכות את סוף המשחק למייגע ולא נעים לצפייה.
חגיגת הבראקט
בסיום כל משחק, הקבוצה המנצחת מקדמת את הבאנר שלה על בראקט ענק לשלב הבא. הבראקט של ה-TBT מזכיר את בראקט הטורניר של עמק הקראטה שנמצא בסרט קראטה קיד.
ג'יליאן שוורץ
ג'יליאן שוורץ (באנגלית: Jillian Schwartz; נולדה ב-19 בספטמבר 1979) היא אתלטית אמריקאית-ישראלית, אלופה ושיאנית ישראל בקפיצה במוט. ייצגה את ארצות הברית ב-4 אליפויות עולם (פריז 2003, הלסינקי 2005, אוסאקה 2007 וברלין 2009) ובאולימפיאדה (אתונה 2004) ואת ישראל ייצגה באליפות עולם (טגו 2011), באליפות עולם באולם (איסטנבול 2012), ובאולימפיאדה (לונדון 2012).
הפרס הגדול (סרט)
תקציר העלילה
בעלילה יש כמה סיפורי אהבה. סארטי פוגש עיתונאית אמריקאית גרושה בשם לואיז פרדריקסון (אווה מארי סיינט) ומתפתח ביניהם רומן אהבה לוהט. פיט המפוטר פוגש באשתו של סקוט המאושפז וגם ביניהם מתחיל רומן אהבה. נינו מתחיל רומן אהבה עם בחורה צעירה ונאה בשם ליזה (פרנסואז ארדי).
אלברו מוראטה
ריאל מדריד
ב-2 במרס 2013 שיחק מוראטה משחק שלם נגד ברצלונה ואף בישל שער לקארים בנזמה. ב-18 במרץ 2014, הבקיע מוראטה את שערו הראשון בליגת האלופות, מוראטה כבש את השער השלישי בניצחון קבוצתו 1–3 על שאלקה 04 בשלב שמינית הגמר. ב־17 במאי, במשחק האחרון בקמפיין הליגה, הוא כבש שני שערים מאוחרים נגד אספניול כדי לעזור לריאל לניצחון ביתי 3-1. החלוץ שותף גם בניצחון הקבוצה בגמר ליגת האלופות נגד אתלטיקו מדריד, כשעלה כמחליף 10 דקות לפני מועד הזמן החוקי כאשר הקבוצה בפיגור שהפך בסופו של דבר לזכייה בתואר. מוראטה סיים את העונה, עונת 2013/2014, עם שמונה שערי ליגה.
יובנטוס
במסגרת ליגת האלופות, מוראטה ויובנטוס פגשו את קבוצתו לשעבר, ריאל מדריד, כבש מוראטה שני שערים בשני המפגשים ועזר לקבוצתו להדיח את קבוצתו לשעבר מהמפעל, במשחק הגמר נגד ברצלונה כבש מוראטה שער שוויון זמני, אך לבסוף הפסידה יובנטוס בתוצאה 1:3. ב-10 בדצמבר 2015 חתם מוראטה על הארכת חוזה ביובנטוס, עד 2020.
חזרה לריאל מדריד
ב-21 ביוני 2016 הפעילה ריאל מדריד את סעיף ה"רכישה בחזרה" שבחוזהו של השחקן, והוא חזר לשורותיה לאחר שנתיים ביובנטוס.
בעונת 2016/2017 הבקיע מוראטה 20 שערים ב-43 הופעות בכל המסגרות והיה חלק מזכייתה של ריאל מדריד בליגה הספרדית לאחר 5 שנים עקרות, ובליגת האלופות שנה שנייה ברציפות.
לן דייטון
ספרי היסטוריה
דייטון הוציא ב-1977 את ספרו "Fighter: The True Story of the Battle of Britain שעליו אמר אלברט שפר (בעבר שר החימוש של היטלר) שהוא "מצוין, הסקירה המקיפה ביותר. קראתי עמוד אחרי עמוד בריתוק". א.ג.פ. טיילור אמר על הספר שהוא "ניתוח מבריק".
רחל אדיב
ביוגרפיה
רחל קיסל נולדה באודסה, אוקראינה (כ"א בטבת תרע"ב, 21 בינואר 1912). במשך מלחמת העולם הראשונה נדדה עם הוריה ובסיומה של המלחמה התיישבו בגרודנו, כיום בלארוס. בגרודנו למדה בבית ספר תרבות והצטרפה והצטרפה לתנועת "השומר הצעיר". ב-1930 עברה המשפחה לוורשה, פולין וב-1932 עלו לארץ ישראל במסגרת העלייה החמישית. שנים אחדות שהתה בקיבוץ גן שמואל ולאחר מכן עבדה כפועלת בבית חרושת בתל אביב. ב-1936 עברה עם בעלה לחיפה והייתה פעילה במועצת הפועלות. במלחמת העולם השנייה התגייסה לצבא הבריטי ושימשה כקצינת חינוך. לאחר מלחמת העולם השנייה יצאה לשליחות לאירופה ובשנים 1960–1962 נשלחה מטעם מועצת הפועלות לדרום אמריקה ופעלה במספר מדינות.
פרנץ רייכלט
הקפיצה ממגדל אייפל
בשעה 8:00 הורשה רייכלט להיכנס למפלס הראשון של המגדל עם שני חבריו ועם צלם קולנוע, כאשר צלם נוסף הוצב סמוך למרגלות המגדל כדי לתעד את הנחיתה. רייכלט, פנה אל הקהל, הרים את ידו וצעק: "À bientôt" (נתראה בקרוב). בכל אותו הזמן המשיכו חבריו לנסות להניאו מלבצע את הקפיצה, אך רייכלט היה אטום מלשמוע.
רגלו הימנית וזרועו נמעכו, גופו ספג שברים בגולגולת ועמוד השדרה, והוא דימם מפיו, אפו ואוזניו. כשהצוות הרפואי הגיע אליו, רייכלט כבר היה מת ועיניו היו פקוחות לרווחה. גופתו הועברה לבית החולים נקר שבו הוכרז רשמית על מותו. לאחר מכן, הועברה גופתו לתחנת המשטרה. בשנת 2009 פורסם בליברסיון כי מהנתיחה שלאחר המוות עלה כי רייכלט מת מהתקף לב עוד במהלך נפילתו.
אחרית דבר
מותו של רייכלט היווה את תאונת הצניחה הראשונה מאז מותו של צ'ארלס לרו בשנת 1889. יומיים לפני קפיצתו הקטלנית של רייכלט, ב־2 בפברואר 1912, צנחן אמריקני בשם פרידריך ר. לאו, צנח בהצלחה מפסל החירות - מגובה של 68 מטר מעל פני הים ו-46 מטר מבסיס הפסל.
מבוטי
מגורים ומזון
המבוטי לעיתים קרובות סוחרים בבשר-ציד, בעורות ובשאר מוצרי היער עם שכניהם, יושבי הכפרים מעמי הבנטו, ובתמורה מקבלים מהם כלי ברזל ועץ, סירים וסלים, ומוצרי חקלאות.
שארות ונישואים
המבוטי נוטים לשיטת שארות פטרילינאלית (הילדים נקראים על שם האב ויורשים אותו) ופטרילוקאלית (הכלה עוברת לגור עם משפחת החתן). עם זאת, הכללים אינם נוקשים בנושאים אלו. קבוצת המגדר היחידה היא משפחה גרעינית. קרובי משפחה נחשבים כתומכים ובעלי ברית.
פפין הראשון, מלך אקוויטניה
מותו
פפין נפטר בקושי ארבע שנים לאחר שהוחזר למעמדו הקודם, הוא נקבר בכנסיית סנט רדגונדה בפואטייה.
בני דה בוצ'ר
קריירה
ב-23 בנובמבר 2018 הוציא את אלבום הבכורה שלו, Tana Talk 3, בהפקתם של דה אלכימיסט וגריזלדה דרינגר, והוא כולל הופעות אורח של וסטסייד גאן, קונוויי דה משין ורויס דה 5'9". האלבום זיכה את בני דה בוצ'ר בתשומת לב רחבה ממבקרי המוזיקה והקהל. ב-21 ביוני 2019 הוציא את המיני-אלבום הרביעי שלו, The Plugs I Met, שכלל הופות אורח של אמנים שונים, בהם קונוויי דה משין, פושה טי ובלאק ת'אוט.  ב-6 באוגוסט הוכרז כי בני דה בוצ'ר חתם על עסקת ניהול עם רוק ניישן.
ב-16 באוקטובר 2020 הוציא את אלבום האולפן Burden of Proof, שזכה לתשבחות מהמבקרים והגיע למקום ה-27 במצעד הבילבורד 200.
נאדיה ח'יארי
ביוגרפיה
גם כאשר חיה בתוניסיה, המשיכה לפרסם רצועות קומיקס בעיתון צרפתיים שונים. כך, בשנת 2011, החלה לפרסם ביקורות נועזות כלפי מנהיג תוניסיה, זין אל-עאבדין בן עלי, בפייסבוק כחלק מרגשות האביב הערבי.
לנוכח המדיניות הקפדנית של משטר עלי בנושא ביקורת וחופש המחאה, כדי להימנע מעונש מאסר היא הקפידה "ללמוד להערים, להציע אבל לא לומר". בהתייחס ליצירתה בזמן המחאה, היא אמרה בעבר: "בשבילי זו לא עבודה. זהו חופש. כאילו נולדתי מחדש. לפני המהפכה הייתי זומבי - חושבת, אבל לא יכולה לבטא את עצמי. אז לא הרגשתי שאני חיה. עם המהפכה נולדתי, כמו תינוק. הבכי הראשון שלי היה הציור שלי. ועכשיו מבחינתי זו מהפכה באמנות שלי, לגמרי. אני יכולה סוף סוף לבטא את עצמי ולומר מה אני חושבת ואפילו לבקר את הממשלה. מבחינתי, אני יכולה סוף סוף לממש את התשוקה שלי: קומיקס".
אוניברסיטת פיסק
אוניברסיטת פיסק (באנגלית: Fisk University) היא אוניברסיטה פרטית בנאשוויל, טנסי, באופן היסטורי מוסד לימוד לעבדים משוחררים. האוניברסיטה היא מוסד הלימוד הראשון בדרום ארצות הברית לאפרו-אמריקנים בלבד שקיבל הסמכה אקדמית.
היסטוריה
ב-1871 הוקמה מקהלת א-קפלה לשירי ספיריטואלז מתלמידי המוסד בשם "Fisk Jubilee Singers", שערכה מסעות הופעות על מנת לגייס כספים למוסד. המקהלה הפכה להצלחה. במרץ 1872 הופיעה בפני נשיא ארצות הברית יוליסס ס. גרנט וכשנה לאחר מכן יצאה לסיבוב הופעות באירופה. ההכנסות מקונצרטי המקהלה שימשו לבניית הבניין המרכזי הראשון בקמפוס האוניברסיטה, Jubilee Hall. ב-1974 הוכרז הבניין אתר היסטורי לאומי. מקהלת הסטודנטים של האוניברסיטה פעילה עד היום.
מחלקות
האוניברסיטה מחולקת לשני בתי ספר. בית הספר למדעי הרוח ומדעי החברה כולל מחלקות לשפות ואומנויות, פסיכולוגיה, אנתרופולוגיה וחינוך, היסטוריה ומדעי המדינה. בית הספר למדעי הטבע, מתמטיקה ומנהל עסקים כולל מחלקות לפיזיקה, כימיה וביולוגיה, מתמטיקה ומדעי המחשב, מנהל עסקים, חשבונאות ומסלול מיוחד לניהול עסקי בתחום המוזיקה.
מושבת דלאוור
מושבת דלאוור הייתה אחת משלוש עשרה המושבות בצפון אמריקה שפרשו מממלכת בריטניה הגדולה בהכרזת העצמאות של ארצות הברית ב-1776.
Ys
Ys הוא אלבום האולפן השני של המוזיקאית האמריקאית ג'ואנה ניוסם. הוא יצא על ידי חברת התקליטים Drag City ב-6 בנובמבר 2006. האלבום הופק על ידי ניוסום וואן דייק פארקס, הוקלט על ידי סטיב אלביני, עם מיקס על ידי ג'ים אורורק, ועם ליווי תזמורתי בעיבודו של ואן דייק פארקס. האלבום כולל שירת אורח של חברה דאז של ניוסום, ביל קלהאן, ושל אחותה, אמילי ניוסום. השירה והנבל הוקלטו ב-Village Recording Studio בלוס אנג'לס בחודש דצמבר 2005, והקלטות התזמורת בוצעו בין מאי ליוני 2006 ב-Entourage Studios בלוס אנג לס.
האלבום מורכב מחמש רצועות, כשאורך השירים נע בין 7 ל-17 דקות. השירים עוסקים באירועים ואנשים שהיו חשובים בחייה של ניוסם בשנה הקודמת להקלטה. אירועים אלה כוללים את מותה הפתאומי של ניוסום החברה הטובה ביותר שלה, מחלה מתמשכת, ומערכת יחסים סוערת. האלבום נקרא על שם העיר Ys, אשר על פי המיתוס נבנתה על חופי ברטון ואחר כך נבלעה באוקיינוס. שם האלבום היה האלמנט האחרון אשר אושר, והיה תוצאה של חלום שחלמה ניוסם בו ראתה את האותיות Y ו-S, וספר שהומלץ על ידי חברה ובה התייחסות למיתוס.
ליאור גרנות
ביוגרפיה
כתיבתה של גרנות מאופיינת במבע נפשי ופואטי עז; שיריה פורסמו בבמות ספרותיות מודפסות ואינטרנטיות.
החל בשנת 2007 החלה לעסוק בהנחיית סדנאות כתיבה יוצרת לילדים, נוער ומבוגרים, ונכון ל-2016 היא עוסקת בנוסף בפרקטיקה טיפולית באמצעות ביבליותרפיה ומרצה לביבליותרפיה באוניברסיטת בן-גוריון ובמכללה האקדמית אחוה, בקורסים העוסקים בביבליותרפיה ככלי התערבות בטיפול עבור פסיכולוגים ועובדים סוציאליים ובקורסים העוסקים בביבליותרפיה ככלי לעבודה רגשית וחינוכית עם ילדים עבור סגלי הוראה. גרנות היא בעלת תואר ד"ר לפילוסופיה מהמסלול לפסיכואנליזה ופרשנות במחלקה ללימודי פרשנות ותרבות באוניברסיטת בר-אילן. נושא עבודת הדוקטורט שלה: "כיצד מרפאת הביבליותרפיה? - איכויותיהן התרפויטיות הייחודיות של פרקטיקות ספרותיות-טיפוליות שונות בטיפול בביבליותרפיה - עיון פסיכואנליטי-ספרותי".
קונוויי דה משין
ביוגרפיה
בשנת 2014 הקים אחיו, הראפר וסטסייד גאן את הלייבל גריזלדה רקורדס, שבאמצעותה קונוויי ווסטסייד גאן היו מוציאים בעצמם את הפרויקטים שלהם ואת עבודותיהם של אמנים כמו בן דודם בני דה בוצ'ר ות'ה גאד פאהים. בשנת 2015 הוציא קונוויי את שני המיקסטייפים הראשונים שלו בלייבל, The Devil's Reject ו-Reject 2. קונוויי ווסטסייד גאן הוציאו גם שני מיני-אלבומים משותפים באמצעות חברת התקליטים ההולנדית Daupe!, הראשון שבהם היה בשנת 2015, ונקרא Hall & Nash, ואחריו, בשנת 2016, Griselda Ghost.
בשנת 2020 הוציא את אלבום הבכורה שלו, From King to a God, שהתקבל היטב על ידי מבקרי המוזיקה וזכה להצלחה במצעדי הבילבורד.
אדסויה אויבולה
אַדֶסוֹיֶה אויֶטוּנְגִ'ייֶבִיץ' אוֹיֶבוֹלֶה (ברוסית: Адесойе Ойетунджиевич Ойеволе; נולד ב-18 בספטמבר 1982 במוסקבה, ברית המועצות) הוא כדורגלן רוסי ממוצא ניגרי, המשחק כקשר בקבוצת טמבוב.
קריירה
בשנים 2003—2006 שיחק במדי קבוצת ראוטוב, ממחוז מוסקבה בשנת 2007 שיחק אורל יקטרינבורג.
המלחמות העות'מאניות באירופה
מלחמות בולטות
במאה ה-18 וה-19 החלה שקיעתה של האימפריה העות'מאנית, אותה שאפו לנצל האימפריות האירופאיות כדי להשתלט על נתחים משטחה. בשנות ה-70 של המאה ה-18 איבדה האימפריה העות'מאנית שטחים לאימפריה הרוסית, ויריבותן המרה של האימפריות המשיכה לאורך המאה ה-19, באמצעה התקיימו מלחמת קרים - בה לחמו העות'מאנים לצד הצרפתים והבריטים וניצחו - והמלחמה העות'מאנית-רוסית (1877–1878), בה כוחות רוסים התקרבו לאיסטנבול, והאימפריה הבריטית התערבה כדי לסיים את המלחמה, שבתומה נאלצה האימפריה העות'מאנית להכיר בעצמאותן של רומניה, סרביה, מונטנגרו, באוטונומיה רחבת היקף בבולגריה, וכן בכינונה של אוטונומיה בבוסניה והרצגובינה תחת חסות אוסטרית. קפריסין עברה לבריטניה בתמורה לתמיכתה הצבאית, ובהמשך לכך גם מצרים.
אמרה אזדמיר
אֶמרה אֶזדֶמיר (בטורקית: Emre Özdemir; נולד בשנת 1981) הוא קריקטוריסט ומאייר של העיתונים "זמאן" ו"זמאן של היום".
קריסטין דה פיזאן
אודות
קריסטין נולדה ב-1364 בוונציה. אביה תומסו די בנבנוטו דה פיזנו (Tommaso di Benvenuto de Pizzano) למד באוניברסיטת בולוניה (Bologna), היה רופא, אסטרולוג חצר וחבר במועצת הרפובליקה של ונציה. מספר חודשים לאחר לידתה של קריסטין מונה תומאס לתפקיד בחצרו של מלך צרפת שארל החמישי, שם שימש כאסטרולוג, אלכימאי ורופא. בדצמבר 1367 הצטרפה המשפחה לאב, ועד שנת 1380, לאחר מותו של שארל ה-5, חייתה כריסטין בסמוך לארמון סן פול (Hotel de Saint Paul).
הגותה
קריסטין מפורסמת כאישה הראשונה אשר יצאה להגנתן של נשים בכתיבתה ובביקורת על כתיבתם של אחרים במסגרת "הספרות בעד הנשים". היא מביעה בכתיבתה את אופן הקריאה הנשי של הטקסטים, גישה מגדרית אשר ליוותה את קריירת הכתיבה שלה עד סופה. בספרה המפורסם ביותר, "עיר הגבירות", מאמצת קריסטין את סוגת החיזיון האלגורי בעל תכנים מוסריים, אליו היא שוזרת סיפורים על נשים מפורסמות מהעבר. בעבר, היה נהוג לבקר את הספר, בטענה כי הוא מבוסס באופן מלא על חיבורו של ג'ובאני בוקצ'יו "אודות הנשים המפורסמות", אך כיום מצביעים המחקרים על מקורות נוספים אשר שימשו אותה בחיבור זה, לצד דרכה המתוחכמת לשימוש בטקסט של בוקצ'יו.
קריסטין עסקה גם בהגות מדינית, במסגרתה חיברה את "הגוף המדיני" (Corps de Policie) אשר דן במעמדות החברתיים השונים וחובותיהם במסגרת הגוף המדיני. על אף תחומי כתיבתה העיקריים ודעותיה, אין היא מזכירה בספר זה נשים כלל. היא עושה זאת במסגרת חיבור נפרד בשם "אוצר עיר הגבירות" (Le Tresor de la Cite des Dames), אותו היא מקדישה לדיון על אודות חובותיהן של נשים מהמעמדות השונים. בחיבור זה היא מרחיבה על אודות דרכי ההתנהגות הרצויות עבור עלמות, נשים נשואות ואלמנות. היבט נוסף של מעורבות בענייני המדינה, בא לידי ביטוי בשירי התהילה שכתבה לאנשי-החצר בצרפת, וכן קריאתה למלכה איזבלה מבוואריה לכרות ברית שלום. בנוסף, פרסמה קטעי קינה על מלחמת האזרחים בצרפת, ובערוב ימיה, לאחר פרישתה רבת השנים, כתבה שיר הלל לז'אן ד'ארק, אשר היה היחיד שחובר לכבודה עוד בימי חייה.
קישורים חיצוניים
4. שחר, שולמית, האשה בחברת ימי הביניים המעמד הרביעי, דביר, תל אביב, 1990
הרצליה מדיקל סנטר
הרצליה מדיקל סנטר הוא בית חולים פרטי בהרצליה פיתוח שנחנך בשנת 1982.
היסטוריה
בסוף 2019 ניהלה חברת הביטוח מגדל משא ומתן לרכישת נתח ממניות בית החולים, לפי שווי של כ-800 מיליון שקל. ביולי 2021, פורסם כי שירותי בריאות כללית תרכוש 11% מהמניות, לפי שווי של כ־780 מיליון שקל, כך שתגיע להחזקה של 51% ממניות בית החולים.
אורה שיינרמן
חיים אישיים
ב-1986 נישאה בשנית לעיתונאי ואיש התקשורת אורי אלוני ולהם נולד בן העוסק אף הוא בהייטק.
איש המרתון
עלילת הסרט
"דוק" נפגש עם זל ומבקש ממנו לא לערב את אחיו, אולם זל מנצל רגע של חוסר תשומת לב של "דוק" ודוקר אותו בלהב סכין המוסתרת בשרוול מעילו. "דוק" הפצוע מצליח להגיע לדירתו של "בייב" שם הוא מת.
הערכה
הסרט זכה להצלחה בקופות כמו גם בדירוגים של מבקרי הקולנוע והצופים (7.35/10 באתר Rotten Tomatoes). יחד עם זאת, בעקבות ביקורת בהצגות הבכורה על עודף אלימות החליט הבמאי לחתוך כמה סצינות.
פליקס טיקוטין
לאחר המלחמה
טיקוטין אשתו אווה ושתי בנותיו שרדו את המלחמה. ב-1946 נולדה הבת השלישית עפרה. ב-1950 טיקוטין עבר להתגורר עם משפחתו ב. באותה השנה תפסה משטרת הולנד קבוצה שניסתה להבריח פריטים מתוך אוסף האמנות של טיקוטין והפריטים הגנובים הוחזרו לרשותו. טיקוטין המשיך לארגן תערוכות נוספות בהולנד ובערים נוספות באירופה ובטוקיו בהם הוצגו פריטי אמנות יפנית. טיקוטין עבר בהמשך להתגורר בשווייץ והמשיך במסעותיו עד פטירתו ב-1986.
הבחירות לרשויות המקומיות בישראל (2008)
אבן יהודה
באבן יהודה נבחר מחדש לראש הרשות עמוס עזאני בסיבוב שני.
אום אל-פחם
באום אל-פחם נבחר לרשות העירייה חאלד אגברייה, שהחליף את  כנציג התנועה האסלאמית.
אכסאל
באכסאל נבחר מחדש עבד אלסלם דראושה לראשות המועצה.
אפרת
באפרת נבחר עודד רביבי לראשות המועצה, בתמיכת 55 אחוז מהמצביעים.
אשדוד
באשדוד נבחר יחיאל לסרי לראשות העיר, כשהוא גובר על ראש העירייה המכהן צבי צילקר, בהפרש של כ-12%. הסיעות הגדולות במועצת העיר היו ישראל ביתנו (5), ש"ס (4), "אשדוד בתנופה" של לסרי (4) וסיעתו של צילקר (3).
בית אריה
בבית אריה-עופרים נבחר מחדש לראשות המועצה אבי נעים, בתמיכת 47 אחוז מהמצביעים.
הר אדר
בהר אדר נבחר מחדש לראשות המועצה אבירם כהן, בתמיכת 61 אחוז מקולות המצביעים.
ירושלים
על ראשות העיר ירושלים התחרו ארבעה מועמדים: המועמד החילוני ניר ברקת מטעם רשימת ירושלים תצליח (שהפסיד בבחירות 2003), המועמד החרדי מאיר פרוש מטעם יהדות התורה, ארקדי גאידמק מטעם מפלגת צדק חברתי ומועמד עלה ירוק דן בירון. ברקת ניצח עם כ-53% מהקולות, לעומת פרוש (42%), גאידמק (3.5%) ובירון (0.5%).
שניאור ובר
ביוגרפיה
לאחר שסיים את לימודיו בישיבה, יצא לשליחות בעיר אנטוורפן שבבלגיה ושימש משגיח רוחני בישיבת "תומכי תמימים" לבני שלוחי חב"ד מרחבי אירופה.
ג'ון קרטין
ראשית חייו
בין השנים 1911 – 1915 הועסק קרטין כמזכיר איגוד חוטבי העצים ובמהלך מלחמת העולם הראשונה הוא היה מתנגד חריף לגיוס החובה. לזמן קצר הוא אף נאסר עקב סירובו להתייצב לבדיקות החובה הרפואיות, למרות שהוא ידע שהוא לא יעבור אותן עקב ראייתו הלקויה. הוא התמודד בבחירות לפרלמנט האוסטרלי של 1914, אך כשל. המתחים שהיו מנת חלקו באותה תקופה הובילו אותו לשתיית משקאות חריפים, הרגל שפגע בקריירה שלו לאורך שנים. ב-1917 הוא נשא לאישה את אלסי נידהאם, אחותו של סנאטור מטעם הלייבור ועבר להתגורר בקוטסלאו שליד פרת', כדי להתמנות כעורך עיתון של הלייבור באוסטרליה המערבית. באוסטרליה המערבית הוא נהנה מחיים נינוחים יותר ודעותיו הפוליטיות נעשו בהדרגה מתונות יותר. הוא הצטרף לאיגוד העיתונאים האוסטרלים ב-1917 ונבחר לנשיא הסניף המערב אוסטרלי שלו ב-1920. בנוסף לדעותיו בנוגע לזכויות העובדים, היה קרטין גם תומך נלהב לזכויות הנשים והילדים. ב-1927 מינתה הממשלה הפדרלית ועדת חקירה מלכותית על נושא קצבאות הילדים. קרטין נמנה עם חברי וועדה זו.
Still Falling for You
נכון ליולי 2023, השיר הושמע למעלה מ-318 מיליון פעמים בספוטיפיי, ולמעלה מ-202 מיליון פעמים ביוטיוב.
ג'יימס ברק
ג'יימס ברק (באנגלית: James Burke; 8 בדצמבר 1809, אנגליה, הממלכה המאוחדת – 8 בינואר 1845, אנגליה, הממלכה המאוחדת) ידוע בכינוי 'ברק החירש' היה מתאגרף אנגלי חירש, אלוף בריטניה במשקל כבד (1833–1839). ברק היה האלוף הפעיל ביותר בזמנו, ונודע כמתאגרף חסר פחד המסוגל להילחם שעות ללא כניעה.
מחוז הגליל
אוכלוסייה
בנפת נצרת היו 46,100 תושבים מתוכם 38,500 ערבים, ו-7,600 יהודים.
סך הכל במחוז היו 230,840 תושבים מתוכם 193,490 ערבים ו-37,350 יהודים.
רודי דורנבוש
דורנבוש כתב יחד עמיתו ל-MIT, סטנלי פישר, את הספר Macroeconomics, אשר נחשב לאחד מספרי היסוד בהוראת הכלכלה. אחת התרומות המרכזיות של דורנבוש לחקר הכלכלה היא בכך שהוא טבע את המונח תגובת יתר (overshooting) בהקשר של תגובת שערי חליפין למדיניות מוניטרית מרחיבה, במאמרו המפורסם "דינמיקה של ציפיות ושער חליפין" משנת 1976. במודל תגובת היתר דורנבוש מסביר לראשונה כיצד תגובת יתר של שער החליפין למדיניות המוניטרית המרחיבה עשויה להיות רציונלית, על אף שאינטואיטיבית היא נתפסת כבלתי רציונלית.
אוסטין נורת'
קריירה
בשנת 2014 לוהק נורת' לשחק את התפקיד הראשי בסדרה המקורית של ערוץ דיסני "זה הסוף שלי" שם שיחק את התפקיד הראשי של לוגן ווטסון לצדה של אוליביה הולט. הסדרה חודשה לעונה שנייה ב-15 בפברואר 2015 והייתה זו לעונה האחרונה.
מחוז שומרון
מחוז שומרון (באנגלית: Samaria District) היה אחד מששת מחוזות המנדט הבריטי. המחוז כלל שלוש נפות:
גאוגרפיה
המחוז השתרע במזרח מצפון בקעת הירדן ובמערב עד לים התיכון באזור השרון דרומית לחדרה עד צפונית להרצליה. כולל בצפון את דרומו של עמק יזרעאל, דרומה להרי השומרון הכוללים את הגלבוע וההר המרכזי באזור שכם עד לגבול הרי בית אל, החלק הצפוני של יהודה (לא כולל את הרי בית אל).
יעל מאירי
השכלה
תואר ראשון בהצטיינות בלימודי צילום במדרשה לאמנות במכללה האקדמית בית ברל, ולימודי תקשורת חזותית בבית ספר מנשר לאומנות.
ארבבו
החיסון מוחדר לגוף בהתבסס על נגיף נשא מסוג VSV. המכון הביולוגי בנס ציונה עשה שימוש בטכנולוגיה דומה כדי לפתח את חיסון BriLife ל-SARS-CoV-2.
1985 בישראל
צבא וביטחון
במהלך שנת 1985 נקבעה רצועת הביטחון. ב-14 בינואר התקבלה החלטה מספר 291 של ממשלת ישראל לפיה תתבצע היערכות מחדש בגבול הצפון. התהליך הושלם ב-10 ביוני 1985 - צה"ל השלים את הנסיגה אל רצועת הביטחון.
פרויקט הסידור הפתוח
פיתוח
החזון של מייסדי פרויקט הסידור הפתוח היה יצירת מסד נתונים פתוח ובו ליטורגיה יהודית וטקסטים דומים, בין אם בני זמננו, היסטוריים, מוכרים או נשכחים, בכל שפה בה מדברים או דיברו יהודים וליצור יישום רשת ייעודי לצורך הדפסה מהרשת (web-to-print). מאז שנוסד הפרויקט עסקו המפתחים בתכנון סכמת XML שתארה את רצף הפעולות הכרוכות בתהליך הפרסום הדיגיטלי. המפתחים חילקו זמנם בין איסוף תכנים ובין פיתוח הקוד. כל התוצרים הקריאטיבים של הפרויקט היו זמינים תחת רישיונות חופשיים ידידותיים (קוד פתוח או נחלת הכלל).
משפט טוקיו (סדרת טלוויזיה)
שחקנים ודמויות
שופטים
Kaffeine
בעזרת רכיב libvlc, התוכנה תומכת בפורמטי קול ווידאו רבים:
שפות באימפריה הרומית
האימפריה הרומית, בשיא כוחה (המאה ה-2 לספירה לספירה) השתרעה על פני כל אגן הים התיכון, כמו גם על שטחים במסופוטמיה, ארמניה, גאליה, היספניה והאי הבריטי. בשטחים נרחבים אלו גרו אנשים מעמים שונים שיצרו גיוון לשוני נרחב באימפריה, בה דוברו שפות רבות, חלקן אף משפחות לשוניות שונות, כגון: לטינית, יוונית, גאלית אשר כולן שפות הודו-אירופיות, סורית (ארמית שדוברה בסוריה), עברית, פונית, שהן שפות שמיות וקופטית, שפה אפריקאית (קרובה-רחוקה של השפות השמיות).
השפות הלטינית והיוונית שימשו כשפותיה הרשמיות של האימפריה. החוק הרומי, צווים מטעם הקיסרות פורסמו בלטינית בלבד, ואיגדו את כל האימפריה תחת מטרייה לשונית אחידה. החברה הגבוהה שלטה בשפות אלו וחיי התרבות התנהלו בהן. לצידן, שפות מקומיות רבות דוברו ברמה המקומית, אך רק מעטות מהן הותירו אחריהן ממצא כתוב שילמד על טיבן ומידת תפוצתן.
Roewe RX3
Roewe RX3 הוא קרוסאובר המוגדר קרוסאובר קומפקטי, מתוצרת יצרנית הרכב הסינית Roewe (בסינית: "荣威"), חברת בת של סאיק מוטור אשר מיוצר משנת 2017 ועד היום בסין.
אהרן לוי
הפצת יהדות
בשנת 2020 החל לשתף פעולה עם איש התקשורת מושיקו שטרן, ויחד הפיקו כ-100 תוכניות טלוויזיה אשר שודרו בערוץ הידברות וביוטיוב. במסגרת זו הפיק את התוכנית "אמנים מדברים", במסגרתה מארח הרב לוי אמנים ישראלים, בהם הזמרים נתן גושן, קובי אפללו ועקיבא תורג'מן.
איוואן זריאנוב
איוון מיכאילייביץ' זריאנוב (ברוסית: Иван Михеевич Зарянов; 26 בנובמבר 1894 – 4 בספטמבר 1975) היה חבר המועצה הצבאית של בית המשפט העליון של ברית המועצות. היה שופט במשפט טוקיו לפושעי מלחמה יפניים מטעם ברית המועצות.
סה-מה יו'אן, קיסר סין
סה-מה יין ירש ממלכה בצפון סין אותה הקים צאו צאו ואבותיו משבט הסימה לקחו עליה את הכוח. עם עלייתו לשלטון בשנת 260 הוא זיהה פרצת כוח בשאננות של יריביו המלכותיים מדרום ובשנת 280 כבש את כל סין.
ביוגרפיה
בראש השבט היה אחד מיועציו הממשלתיים של צאו צאו ויורשו, סה-מה יי אשר הוכיח עצמו כמדינאי חזק ולבסוף הפך לעוצר הכס של צאו פנג (יורשו של צאו פי). סה-מה יין ירש את אביו סה-מה ג'ואו בנו של סה-מה יי כדור שלישי להשפעת שבט הסה-מה על משפחת צאו צאו.
ליגת האלופות האפריקאית
היסטוריה
המפעל התחיל לראשונה ב-1964 ונקרא בתחילה בשם "גביע האלופות האפריקאי למועדונים" והקבוצה הראשונה שזכתה להניף את הגביע הייתה אוריאקס דואלה מקמרון אשר ניצחה את סטאד מליאן ממאלי בתוצאה 1–2.
הדומיננטיות הצפון אפריקאית
עד שנת 1981 זכו רק שתי קבוצות צפון אפריקאיות: איסמעילי המצרית בשנת 1969 וMC אלג'יר האלג'יראית בשנת 1976. משנת 1982 זכו קבוצות מצפון אפריקה ב-29 מתוך 39 האליפויות האפשריות בעוד הקבוצות המצריות שולטות ביד רמה במפעל.
מבנה המפעל והעפלה לשלב הבתים
משנת 2004 הוכנסו תקנות חדשות הקובעות את זהות המשתתפות בטורניר. לפי התקנות האחרונות, כל מדינה באפריקה מקבלת דירוג מקצועי כל חמש שנים וזאת על-פי הישגיה המקצועיים בענף. הדירוג קובע את מידת השתתפות הקבוצות מהמדינה בטורנירים היוקרתיים. לפי שיטה זו נבחרות 12 המדינות עם הדירוג הגבוה ביותר המאפשר לכל מדינה להכניס שתי קבוצות למפעל היוקרתי. המדינות אשר נשארות מחוץ לדירוג 12 המדינות רשאיות להכניס רק את הקבוצה אשר לקחה אליפות במדינתם, דבר אשר יצר מפעל עם 52 קבוצות (כולל שלבי הפלייאוף המוקדמים).
פרסי הזכייה במפעל
במסגרת הסכם החסות של קונפדרציית הכדורגל של אפריקה (CAF) אשר נחתם מול חברת "טוטאל" בסוף שנת 2016, חל גידול משמעותי בערך כספי ההשתתפות והזכייה במפעל.
רודולף קיטל
ביוגרפיה
נפטר ב-1929 בלייפציג, ונקבר בבית הקברות הדרומי של העיר. בשנת 1882 נישא בלודוויגסבורג לאמיליה (1860–1914). בנם הבכור, תאודור (1883–1970), היה משפטן, ובנו השני גרהארד קיטל היה תאולוג גם הוא, ונודע כאנטישמי.
ציפור הדבקון
תיאור
הציפור חיה לרוב ביערות טרופיים וסובטרופיים וכן בבתות וחורשי אקליפטוסים בין פנים היבשת ועד ליערות הגשם שלאורך החופים ונדירה באזורים הרריים. היא אוכלת פירות כמעט מובהקת, הניזונה מפירות הדבקון ומסייעת בכך להתפשטותם. למעלה מ-85% מתזונת הציפור מורכב מדבקונים, דבר נדיר אצל אוכלי פירות למעט אצל תוכי הנשר. פרוקי רגליים מהווים 13% מהתזונה והשאר כולל צוף ופירות יער אחרים.
הורקנוס לבית טוביה
רקע היסטורי
ארץ ישראל, שמאז ימי קדם הייתה חלק מתרבות המזרח הקרוב הקדום, נכבשה בשנת 332 לפנה"ס על ידי אלכסנדר הגדול. לאחר מותו ב-323 לפנה"ס, במהלך מסעו לכיבוש האימפריה הפרסית, התפרקה האימפריה שהקים, ואת מקומו תפסו דיאדוכים. אלה לחמו זה בזה על השליטה בשטחים העצומים שכבש אלכסנדר בסדרת מלחמות שנקראו מלחמות הדיאדוכים. גורלה של ארץ ישראל הוכרע בשנת 301 לפנה"ס במהלך מלחמת הדיאדוכים הרביעית. הקואליציה בראשותם של סלאוקוס הראשון, ליסימאכוס ותלמי הראשון הביסה את אנטיגונוס מונופטלמוס ואת בנו דמטריוס פוליוקרטס.
על פי תנאי ההסכם בין תלמי הראשון לסלאוקוס הראשון, הייתה אמורה קוילה סוריה, שארץ ישראל הייתה חלק ממנה, לעבור לשליטת בית סלאוקוס, אך תלמי שמר אותה לעצמו. לאורך המאה ה-3 לפנה"ס נערכו מספר מלחמות שנקראו המלחמות הסוריות על השליטה בקוילה סוריה, שכללה גם את פיניקיה. בסופן הצליח אנטיוכוס השלישי להביס את צבאותיו של תלמי החמישי בקרב בניאס שהתקיים בשנת 200 לפנה"ס, והביא לו את הניצחון במלחמה הסורית החמישית (195-202 לפנה"ס). כתוצאה מהניצחון הסלאוקי עברה ארץ ישראל לשליטת האימפריה הסלאוקית.
סיפורו של הורקנוס
סיפוריהם של יוסף בן טוביה ובנו הורקנוס מובאים באריכות בקדמוניות היהודים.
לאחר המלחמה הסורית החמישית, הצהיר אנטיוכוס השלישי (שמלך בשנים 223–187 לפנה"ס) על נאמנותו ואהבתו לירושלים, שנפגעה מהמלחמות הסוריות בצורה קשה, והבטיח לשקמה. אנטיוכוס העניק לתלמי החמישי (שמלך בשנים 204–181 לפנה"ס) את בתו קלאופטרה לאישה ואת אזור חילת-סוריה כנדוניה, והם הסכימו ביניהם על חלוקת המיסים באזור. על פי ההסכם, על אף שהאזור נכבש על ידי הסלאוקים, שילמו תושביו מיסים לממלכה התלמיית.
הורקנוס הגיע למצרים וביקש מאריון סכום של אלף כיכרות (בניגוד לעשר כיכרות לפי הערכתם של אריון ושל יוסף). אריון סירב ונזף בהורקנוס, והאחרון בתגובה הכניס אותו לכלא. המלך תלמי שמע על מעשה זה וקרא להורקנוס לשיחה על מנת לברר את העניין. בתגובה, הסביר לו הורקנוס שעל מנת לזכות בכבוד מכלל העם יש להעניש גם אנשים בדרגים הגבוהים:. תשובה זאת הרשימה את המלך שהעריך את חוכמתו של הורקנוס.
מקורות הסיפור
גם לגבי זהות מחבר המקור ישנה מחלוקת בין החוקרים. חלק מהחוקרים טוענים שמחבר הסיפור המקורי איננו יהודי, שכן הוא מציג באור חיובי התנהגות שאיננה תואמת את חוקי המוסר היהודיים שהיו נהוגים באותה תקופה. חוקרים אחרים טוענים שמחבר הקטע היה יהודי פרו-תלמי שחי מעט אחרי התרחשות המאורעות. על פי פרשנות זו, הדמויות שבחרו לחזק את השלטון הסלאוקי הוצגו כדמויות 'שליליות'. כך חוניו הכהן, שמתואר כרשע ורודף בצע, סירב לשלם מיסים לבית תלמי על מנת לקדם את השלטון הסלאוקי, ומלחמתם של בני טוביה בהורקנוס אינה נובעת מקנאה אלא ממניעים פוליטיים: רצונם היה לחזק את השלטון הסלאוקי ואת התרבות היוונית בירושלים, לעומת הורקנוס שבחר להתקרב ולהתחבב על בית המלוכה התלמי בתקווה לרשת את אביו. אביגדור צ'ריקובר טען שמחבר המקור היה יהודי בעל זיקה חזקה לתרבות ההלניסטית שהשתמש בסיפורם של יוסף והורקנוס על מנת להציג בצורה חיובית את דמותו של היהודי החדש - יהודי השואב השראה מהתרבות ההלניסטית. יוסף והורקנוס בחרו לפעול בצורה שלא התיישבה עם המסורת היהודית (אכילה על שולחן המלך; משכב עם אישה נוכריה) או עם האינטרס של הקבוצה שממנה הגיעו (יוסף בחר ללוות כסף מגורמים מקרב השומרונים, שנמצאו בסכסוך קשה עם היהודים; הורקנוס בחר לבזבז את כספי משפחתו על מנת למצוא חן בעיני המלך התלמי), אך פעולות אלו קידמו אותם מבחינה כלכלית ומדינית ולכן הן מוצגות כחיוביות. ישנה סברה שמחבר המקור היה מעוניין שיהודים נוספים ישאבו השראה מסיפורם של יוסף והורקנוס ויתנהגו כמותם.
יסודות אגדתיים בסיפור
סיפוריהם של יוסף בן טוביה ובנו הורקנוס מאופיינים בקווים אגדתיים רבים. דמויותיהם מאופיינות בתכונות שנחשבות נעלות (צדיקים, אצילים, חכמים), בעוד אויביהם ומתנגדיהם מתוארים כרשעים, רודפי בצע וקנאים. עובדה זו מערערת את האמינות ההיסטורית של הסיפור. חוקרים רבים מאמינים שקורות בני טוביה נכונים ביסודם ויש הסכמה כללית לגבי ההתרחשות הבסיסית העומדת במרכז הסיפור: מינויו של יוסף בן טוביה כחוכר המיסים הראשי של סוריה ופניקיה, קשריו הקרובים עם השלטונות התלמיים, הסכסוך בין בניו ושליטתו של הורקנוס על שטחים ממזרח לירדן. אזכורו של הורקנוס במכבים ב', מקור נוסף אשר אינו תלוי ב"קדמוניות היהודים", מחזק את הטענה שדמותו ההיסטורית אמיתית. בנוסף, הסיפור מהווה מקור שממנו ניתן ללמוד על החברה היהודית שגרה באזור חילת-סוריה באותה תקופה. משפחת בני טוביה הייתה משפחה עשירה שהושפעה מהתרבות ההלניסטית וקיימה קשרים קרובים עם השלטון התלמיי, אך גם עם השלטון היהודי-דתי בירושלים. הסיפור מעיד שהתקיימו קשרי נישואים בין בני טוביה, שהיו חלק מהאליטה היהודית באזור, לבין האליטה הדתית-יהודית: משפחת הכהנים. דמיון רב קיים בין הורקנוס לאביו. שניהם ערכו מסעות למצרים, שניהם קשרו קשרים עם השלטון התלמיי, ושניהם התחבבו על ידי המלך באמצעות התנהגותם הישירה והערמומית. שניהם דמויות 'צודקות' ו'טובות' שפעלו נגד דמויות אחרות, שהתנהגותם תוארה כשלילית. הדמיון בין השניים, מעניק תחושה שהורקנוס, צעיר הבנים, היה יורשו הראוי של אביו, ולכן אך טבעי שיתפוס את מקומו.
מעמדם המדיני של בני טוביה
בני טוביה מוזכרים פעמיים נוספות בכתביו של יוסף בן מתתיהו: ב"קדמוניות היהודים" ובספר הראשון שכתב, "מלחמת היהודים". יוסף בן מתתיהו תיאר מלחמה על הכהונה שפילגה את העם. במלחמה זו בחרו בני טוביה להיות עם הצד הנאמן לסלאוקים והפנו את גבם לאורח החיים היהודי ולעם היושב ביהודה. יש יסוד סביר להניח שבני טוביה, בנים למשפחה עשירה שהייתה בקשר עם השלטונות המקומיים והזרים, היו מראשוני המתיוונים ואף עמדו בראשה של מפלגת המתיוונים.
עיראק אל-אמיר
עיראק אל-אמיר הוא אתר ארכאולוגי הנמצא 17 קילומטר ממזרח לרבת עמון, שהתגלה לראשונה ב-1818. האתר מזוהה על ידי רוב החוקרים כ'בירה החזקה' שבנה הורקנוס בעבר הירדן לאחר שהפסיד בקרב עם אחיו. תיאור הטירה המפורט ב"קדמוניות" תואם את מתווה האתר ומיקומו זהה.